पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कोई भूखा नहीं रहे, इस संकल्प के साथ व्यापार महासंघ की भोजन सेवा सातवें दिन बुधवार को भी जारी रही। दोपहर एवं शाम के भोजन की व्यवस्था में स्थानकवासी जैन समाज तथा अन्य दानदाताओं का सहयोग रहा।महासंघ अध्यक्ष ललितमोहन खंडेलवाल, महामंत्री योगेश कुमरा, प्रदीप जैन, कोषाध्यक्ष जिनेंद्र जैन, वरिष्ठ उपाध्यक्ष नरेंद्र बत्रा, कन्हैयालाल चित्तौड़ा, आसिफ मोहम्मद, अविनाश खंडेलवाल, प्रमोद गर्ग, शशिकांत जैन ने बताया कि जिला अस्पताल में भर्ती मरीजों के परिजनों, होम क्वारेंटाइन मरीजों तथा जरूरतमंदों को दोपहर के समय 900 पैकेट भोजन उपलब्ध करवाया गया।
शाम के भोजन में गोलू दलाल, नवलकिशोर दलाल ने सहयोग किया। भेाजन सेवा में श्रीपार्श्वनाथ मानव सेवा चेरिटेबल ट्रस्ट की अध्यक्ष उर्मिला जैन भाया का भी सहयोग मिल रहा है। बुधवार की भोजन व्यवस्था में गणेश गर्ग, हितेश गुप्ता, संजय अग्रवाल, शशिकांत जैन, प्रदीप गर्ग, कुशलपाल प्रजापति, महेंद्र गोयल, रमेश मराठा, हितेश सोनी, पीयूष गर्ग आदि का सहयोग रहा। गुरुवार दोपहर के भोजन की व्यवस्था क वर्ग व्यापार संघ तथा शाम के भोजन की व्यवस्था नवलकिशोर विजय, हेमंत विजय, मुन्ना गेरा की ओर से की जाएगी। वहीं दूसरी ओर जेल में बंदियों को मास्क दिए।
सेवा भारती के कार्यकर्ता भी जुटे सेवा कार्य मेंसंक्रमितों के तिमारदारों काे करवाया भाेजन
बारां| राष्ट्रीय स्वयंसेवक संघ व उससे प्रेरित सेवा भारती समिति के कार्यकर्ता संक्रमण से पीड़ित व उनके परिजनों की सेवा में जुटे हैं। सेवा भारती के जिलाध्यक्ष इंद्र नारायण गुप्ता विभाग मंत्री हरिमोहन गोयल ने बताया कि बुधवार को सातवें दिन लगातार सेवा भारती की ओर से शहीद पार्क जिला अस्पताल, बारां पर रैनबसेरा पर 200 मरीजों के परिजनों को निशुल्क भोजन एवं साबुन वितरण किया गया। समिति की ओर से शुद्ध पानी कैंपर पर्याप्त मात्रा में रखवाए गए हैं।
ताकि गर्मी के मौसम में मरीजो एवं परिजनों को शुद्ध पानी उपलब्ध हो सके। सेवा भारती के विभाग मंत्री हरिमोहन गोयल ने बताया कि इस कार्य के लिए कार्यकर्ताओं को प्रशासन से पास बनाने का अनुरोध किया गया है। ताकि वे बेरोकटोक इस सेवा कार्य काे अंजाम दे सके। सेवा भारती के जिलाध्यक्ष ने बताया कि जन साधारण का इस कार्य के लिए लगातार आर्थिक सहयोग प्राप्त हो रहा है। सेवा भारती समिति की ओर से बारां के सोशल मीडिया पर आर्थिक सहयोग के लिए अपील भी जारी की है। यह जानकारी मीडिया प्रभारी राजेंद्र कुमार शर्मा ने दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn